CELEX: 32012D0474
Language: hu
Date: 2012-08-13 00:00:00
Title: 2012/474/EU: A Bizottság végrehajtási határozata ( 2012. augusztus 13. ) az 1224/2009/EK tanácsi rendelet 60. cikkének (1) és (3) bekezdése szerinti, a halászati termékek mérlegelésére vonatkozó mintavételi terveknek és az 1224/2009/EK rendelet 61. cikkének (1) bekezdése szerinti, a halászati termékek mérlegelésére vonatkozó ellenőrzési terveknek a Bizottság általi jóváhagyásáról (az értesítés a C(2012) 5568. számú dokumentummal történt)

15.8.2012   
            
            
               HU
            
            
               Az Európai Unió Hivatalos Lapja
            
            
               L 218/17
            
         A BIZOTTSÁG VÉGREHAJTÁSI HATÁROZATA
   (2012. augusztus 13.)
   az 1224/2009/EK tanácsi rendelet 60. cikkének (1) és (3) bekezdése szerinti, a halászati termékek mérlegelésére vonatkozó mintavételi terveknek és az 1224/2009/EK rendelet 61. cikkének (1) bekezdése szerinti, a halászati termékek mérlegelésére vonatkozó ellenőrzési terveknek a Bizottság általi jóváhagyásáról
   (az értesítés a C(2012) 5568. számú dokumentummal történt)
   (Csak a holland, az angol, az észt, a finn, a német, a litván, a lengyel és a svéd nyelvű szöveg hiteles)
   (2012/474/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 60. cikke (1) és (3) bekezdésére és 61. cikke (1) bekezdésére,
   tekintettel a tagállamok által benyújtott mintavételi tervekre és az ellenőrzési tervekre,
   mivel:
   
               (1)
            
            
               Az 1224/2009/EK rendelet 60. cikkének (1) és (2) bekezdése értelmében a tagállamok gondoskodnak valamennyi halászati terméknek a kirakodás során, a halászati termékek raktározása, szállítása vagy értékesítése előtt történő mérlegeléséről az illetékes hatóságok által jóváhagyott eszközökkel, kivéve, ha elfogadtak egy, a Bizottság által jóváhagyott mintavételi tervet, amely a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendelet (2) 76. cikkének (1) bekezdésében ugyanazon rendelet XIX. mellékletével összefüggésben megállapított kockázatalapú módszertanon alapul.
            
         
               (2)
            
            
               Az 1224/2009/EK rendelet 60. cikkének (3) bekezdése értelmében a 60. cikk (1) bekezdésében foglalt általános mérlegelési kötelezettségtől eltérően a tagállamok engedélyezhetik a halászati termékeknek halászhajók fedélzetén történő mérlegelését, ha az érintett tagállam elfogadott egy, a 60. cikk (1) bekezdésében említett, a Bizottság által jóváhagyott és a 404/2011/EU végrehajtási rendelet 76. cikkének (2) bekezdésében ugyanazon rendelet XX. mellékletével összefüggésben megállapított kockázatalapú módszertanon alapuló mintavételi tervet.
            
         
               (3)
            
            
               Az 1224/2009/EK rendelet 61. cikkének (1) bekezdése értelmében a tagállamok engedélyezhetik a halászati termékeknek kirakodási helyről történő elszállítását követő mérlegelését, feltéve, hogy azokat az érintett tagállam területén található rendeltetési helyre szállítják, valamint hogy ez a tagállam elfogadott egy, a Bizottság által jóváhagyott, a 404/2011/EU végrehajtási rendelet 77. cikkének (1) bekezdésében az ugyanazon rendelet XXI. mellékletével összefüggésben megállapított kockázatalapú módszertanon alapuló ellenőrzési tervet.
            
         
               (4)
            
            
               Mintavételi tervét Németország (2011. november 14.), Írország (2011. november 7.), Litvánia (2012. január 11.), Hollandia (2012. január 18.), Lengyelország (2012. március 5.), Finnország (2011. november 7.) és az Egyesült Királyság (2011. december 15.), ellenőrzési tervét Németország (2011. november 14.), Észtország (2011. december 15.), Írország (2011. november 7.), Lengyelország (2012. március 5.), Finnország (2011. november 7.) és az Egyesült Királyság (2011. december 15.) nyújtotta be a Bizottsághoz jóváhagyásra. A tervek összhangban állnak a vonatkozó kockázatalapú módszertannal, ezért azokat jóvá kell hagyni.
            
         
               (5)
            
            
               Ez a határozat az 1224/2009/EK rendelet 60. cikkének (1) és (3) bekezdése, valamint 61. cikkének (1) bekezdése értelmében jóváhagyási határozat.
            
         
               (6)
            
            
               A Bizottságnak ellenőriznie kell a mintavételi tervek és az ellenőrzési tervek alkalmazását, tekintettel azok eredményes végrehajtására és az érintett tagállam által elvégzett rendszeres felülvizsgálatára. Ezért a tagállamok jelentést nyújtanak be a Bizottsághoz az említett tervek alkalmazásáról,
            
         ELFOGADTA EZT A HATÁROZATOT:
   1. cikk
   (1)   Németországnak, Írországnak, Litvániának, Lengyelországnak, Finnországnak és az Egyesült Királyságnak az 1224/2009/EK rendelet 60. cikkének (1) bekezdése szerinti, a halászati termékek mérlegelésére vonatkozó mintavételi tervei ezennel jóváhagyásra kerülnek.
   (2)   Németországnak, Írországnak, Litvániának, Hollandiának és az Egyesült Királyságnak az 1224/2009/EK rendelet 60. cikkének (1) bekezdésével összefüggésben 60. cikkének (3) bekezdése szerinti, a halászati termékeknek a halászhajók fedélzetén történő mérlegelésére vonatkozó mintavételi tervei ezennel jóváhagyásra kerülnek.
   (3)   Németországnak, Észtországnak, Írországnak, Lengyelországnak, Finnországnak és az Egyesült Királyságnak az 1224/2009/EK rendelet 61. cikkének (1) bekezdése szerinti, a halászati termékeknek az érintett tagállam területén található rendeltetési helyére szállítása után történő mérlegelésére vonatkozó ellenőrzési tervei ezennel jóváhagyásra kerülnek.
   2. cikk
   Az 1. cikkben említett tagállamok az 1. cikkben említett mintavételi tervek és ellenőrzési tervek alkalmazásáról 2014. április 1. előtt jelentést nyújtanak be a Bizottsághoz.
   3. cikk
   Ennek a határozatnak a Németországi Szövetségi Köztársaság, az Észt Köztársaság, Írország, a Litván Köztársaság, a Holland Királyság, a Lengyel Köztársaság, a Finn Köztársaság és Nagy-Britannia és Észak-Írország Egyesült Királysága a címzettjei.
   
      Kelt Brüsszelben, 2012. augusztus 13-án.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 343., 2009.12.22., 1. o.
   
      (2)  HL L 112., 2011.4.30., 1. o.